stanford-oval/wikipedia huggingface dataset:
ฆราวาสธรรม 4
อานิสงส์ของการสร้างตัวให้มีฆราวาสธรรม

อานิสงส์ของการมีสัจจะ
- ปลูกนิสัยความรับผิดชอบให้เกิดขึ้นในตัว
- เป็นคนหนักแน่นมั่นคง
- มีความเจริญก้าวหน้าในการประกอบหน้าที่การงาน
- ได้รับการเคารพยกย่อง
- มีคนเชื่อถือ และยำเกรง
- ครอบครัวมีความมั่นคง
- ได้รับเกียรติยศชื่อเสียง
อานิสงส์ของการมีทมะ
- ปลูกฝังนิสัยรักการฝึกฝนตนให้เกิดขึ้นในตัว
- ทำให้เป็นคนมีความสามารถในการทำงาน
- ไม่มีเวรกับใคร
- ยับยั้งตนเองไม่ให้หลงไปทำผิดได้
- สามารถตั้งตัวได้
- มีปัญญาเป็นเลิศ
อานิสงส์ของการมีขันติ
- ปลูกฝังนิสัยการอดทนต่ออุปสรรคและปัญหาต่างๆ
- ทำงานได้ผลดี
- สามารถเป็นหลักในครอบครัวได้
- สามารถเป็นหลักให้กับบริวารได้
- ไม่มีเรื่องวิวาทกับคนอื่น
- ไม่หลงผิดไปทำความชั่วได้
- ทำให้ได้ทรัพย์มา
อานิสงส์ของการมีจาคะ
- ปลูกฝังการมีอารมณ์ผ่องใสและนิสัยเสียสละให้เกิดขึ้นในตัว
- เป็นการสร้างความปลอดภัยแก่ตนเอง
- เป็นที่นับหน้าถือตาของคนทั่วไป
- ครอบครัวและสังคมเป็นสุข
- มีกัลยาณมิตรรอบตัว
สรุปแล้วคุณของการมีฆราวาสธรรมโดยรวม ก็คือ เมื่อมีสัจจะย่อมมีเกียรติยศชื่อเสียง เมื่อมีทมะย่อมได้รับปัญญา เมื่อมีขันติย่อมเกิดทรัพย์ในบ้าน และเมื่อมีจาคะย่อมเกิดมิตรที่ดีไว้เป็นสมัครพรรคพวกในสังคม
โทษของการไม่สร้างตัวให้มีฆราวาสธรรม

โทษของการขาดสัจจะ- ปลูกนิสัยขาดความรับผิดชอบให้เกิดขึ้นในตัว
- เป็นคนเหลาะแหละ
- พบแต่ความตกต่ำ
- มีแต่คนดูถูก
- ไม่มีคนเชื่อถือ
- ไม่สามารถรองรับความเจริญต่างๆ ได้
- ไร้เกียรติยศชื่อเสียง
โทษของการขาดทมะ
- ขาดนิสัยรักการฝึกฝนตนเอง
- ทำให้ขาดความสามารถในการทำงาน
- สามารถหลงผิดไปทำความชั่วได้ง่าย
- จะเกิดการทะเลาะวิวาทได้ง่าย
- จะจมอยู่กับอบายมุข
- ครอบครัวเดือดร้อน
- ไม่สามารถตั้งตัวได้
- เป็นคนโง่เขลา
โทษของการขาดขันติ
- ไม่สามารถอดทนต่อปัญหาและอุปสรรคต่างๆ ได้
- เป็นคนจับจด ทำงานคั่งค้าง
- ไม่สามารถเป็นหลักให้ครอบครัวได้
- หลงผิดไปทำความชั่วได้ง่าย
- ไม่ได้รับความไว้วางใจจากผู้อื่น
- เต็มไปด้วยศัตรู
- ขาดความเจริญก้าวหน้า
- ทำให้เสื่อมจากทรัพย์
โทษของการขาดจาคะ
- ปลูกฝังความตระหนี่ให้เกิดขึ้นในใจ
- ได้รับคำครหาติเตียน
- เป็นทุกข์ใจ
- ไม่มีใครอยากเข้าใกล้
สรุปแล้วโทษของการขาดฆราวาสธรรมโดยรวมก็คือ เมื่อขาดสัจจะย่อมเกิดปัญหา ถูกหวาดระแวง เมื่อขาดทมะย่อมเกิดปัญหาความโง่เขลา เมื่อขาดขันติย่อมเกิดปัญหาความยากจน และเมื่อขาดจาคะย่อมเกิดปัญหาความเห็นแก่ตัวเกิดขึ้นในสังคม
โอปัส.คัลเลอร์ส

| --- | --- |
โอปัส.คัลเลอร์ส
Opus.COLORs
สร้างโดย: ริง ฮิตานะ เอ็นบีซียูนิเวอร์แซลเอ็นเตอร์เทนเมนต์เจแปน
อนิเมะโทรทัศน์
กำกับโดย: ชุนซูเกะ ทาดะ
เขียนบทโดย: ซายากะ ฮาราดะ
ดนตรีโดย: เค็ง อาราอิ
สตูดิโอ: ซี-สเตชัน
เครือข่าย: โตเกียวเอ็มเอ็กซ์, BS11
ฉาย:  7 เมษายน พ.ศ. 2566  –  23 มิถุนายน พ.ศ. 2566
ตอน: 12
 สถานีย่อยการ์ตูนญี่ปุ่น
โอปัส.คัลเลอร์ส (Opus.COLORs) เป็นซีรีส์อนิเมะโทรทัศน์ออริจินัลญี่ปุ่น สร้างสรรค์โดยริง ฮิตานะ ผลิตโดยสตูดิโอซี-สเตชัน และอำนวยการผลิตโดย>เอ็นบีซียูนิเวอร์แซลเอ็นเตอร์เทนเมนต์เจแปน กำกับโดยชุนซูเกะ ทาดะ เขียนบทโดยซายากะ ฮาราดะ ออกแบบตัวละครโดยอาซามิ วาตานาเบะ และแต่งดนตรีประกอบโดยเค็ง อาราอิ ออกอากาศตั้งแต่วันที่ 7 เมษายน ถึง 23 มิถุนายน พ.ศ. 2566 ทางช่องโตเกียวเอ็มเอ็กซ์ และ BS11 เพลงเปิดชื่อเพลงว่า "Shiny" ร้องโดยอูราชิมาซากาตาเซ็ง
แหล่งข้อมูลอื่น

เว็บไซต์ทางการของอนิเมะ (ญี่ปุ่น)
โอปัส.คัลเลอร์ส (อนิเมะ) ที่เครือข่ายข่าวอนิเมะ
เจ้าพระยาสุธรรมมนตรี (พร้อม ณ นคร)

เจ้าพระยาสุธรรมมนตรี นามเดิม พร้อม สกุล ณ นคร อดีตจางวางเมืองนครศรีธรรมราช
ประวัติ

เจ้าพระยาสุธรรมมนตรี มีนามเดิมว่าหนู แต่มักรู้จักในชื่อพร้อม บางแห่งจึงระบุนามว่าหนูพร้อม เกิดเมื่อวันที่ 1 มีนาคม พ.ศ. 2385 (นับแบบปัจจุบันตรงกับ พ.ศ. 2386) เป็นบุตรเจ้าพระยานครศรีธรรมราช (น้อยกลาง ณ นคร) กับท่านผู้หญิงหญิง (ธิดาหม่อมเจ้าจันทร์ พระโอรสในสมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ) มีพี่น้องร่วมบิดามารดา 6 คน ได้แก่
เจ้าพระยาสุธรรมมนตรี (พร้อม ณ นคร) จางวางเมืองนครศรีธรรมราช
พระศิริธรรมบริรักษ์ (ถัด ณ นคร) ปลัดเมืองนครศรีธรรมราช
พระยาบริรักษ์ภูเบศร์ (เอี่ยม ณ นคร)
เจ้าจอมอิ่ม ในรัชกาลที่ 4
กลาง (หญิง)
เจ้าจอมสว่าง ในรัชกาลที่ 5
ในรัชสมัยพระบาทสมเด็จพระจอมเกล้าเจ้าอยู่หัว ท่านได้รับบรรดาศักดิ์เป็นพระเสน่หามนตรี ถึงปี พ.ศ. 2410 เจ้าพระยานครศรีธรรมราช (น้อยกลาง ณ นคร) ผู้เป็นบิดาของท่านถึงแก่อสัญญกรรม มีผู้ซึ่งเป็นเชื้อวงศ์ของเจ้าพระยานคร (น้อย) คิดปรารถนาจะเป็นพระยานครศรีธรรมราชหลายคน แต่พระบาทสมเด็จพระจอมเกล้าเจ้าอยู่หัวทรงพระราชดำริจะโปรดฯ ให้ตั้งพระเสน่หามนตรีเป็นพระยานครศรีธรรมราช แต่เนื่องจากเวลานั้นพระเสน่หามนตรียังมิได้ผ่านการอุปสมบทเป็นพระภิกษุ จึงยังมิทรงตั้งพระยานครศรีธรรมราชในทันที  ในปีนั้นพระเสน่หามนตรีได้อุปสมบทและจำพรรษา ณ วัดพิชัยญาติการาม คืนวันหนึ่งพระเสน่หามนตรีไหว้พระอยู่ในกุฏิ มีผู้ร้ายเอาปืนยิงเข้าไปทางช่องฝา บังเอิญปืนลั่นออกเมื่อขณะพระเสน่หามนตรีกราบพระ กระสุนปืนข้ามไปจึงไม่ถูก การไต่สวนต่อมาก็ไม่ได้ตัวผู้ร้าย พอพระเสน่หามนตรีลาสิกขาแล้ว จึงทรงพระกรุณาโปรดเกล้าฯ ให้เลื่อนพระเสน่หามนตรีเป็นพระยานครศรีธรรมราช ชาติเดโชไชย มไหสวริยาธิบดี อภัยพิริยบรากรมพาหุ สำเร็จราชการเมืองนครศรีธรรมราช
วันที่ 6 กรกฎาคม พ.ศ. 2448 พระบาทสมเด็จพระจุลจอมเกล้าเจ้าอยู่หัวเสด็จออก ณ พลับพลาเมืองนครศรีธรรมราช ได้พระราชทานสัญญาบัตรให้ท่านเป็นเจ้าพระยาสุธรรมมนตรีศรีธรรมราช มาตยพงษ์สถาพร วรเดโชไชย อภัยพิริยบรากรมพาหุ จางวางเมืองนครศรีธรรมราช ถือศักดินา 10000
เจ้าพระยาสุธรรมมนตรีป่วยเป็นโรคชรามานาน ถึงแก่อสัญกรรมวันที่ 2 พฤศจิกายน พ.ศ. 2450 เวลา 20.30 น. สิริอายุได้ 64 ปี 246 วัน
วัดโคกสมานคุณ

| วัดโคกสมานคุณ |
| --- | --- |

ชื่อสามัญ: วัดโคกสมานคุณ, วัดโคกเสม็ดชุน
ที่ตั้ง: ตำบลหาดใหญ่ อำเภอหาดใหญ่ จังหวัดสงขลา
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดโคกสมานคุณ เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลหาดใหญ่ อำเภอหาดใหญ่ จังหวัดสงขลา
วัดโคกสมานคุณ เดิมเป็นวัดร้างเรียกกันว่า วัดโคกเสม็ดชุน  เป็นวัดร้างมาประมาณ 30 ปี เนื้อที่วัดประมาณ 27 ไร่เศษ  มีรูปคล้ายกงฉากช่างไม้  ในสมัยที่ทางรถไฟย้ายจากสถานีชุมทางอู่ตะเภามาตั้งที่สถานีชุมทางหาดใหญ่ พระเณรที่เดินทางโดยสารรถไฟมาลงที่สถานีรถไฟชุมทางหาดใหญ่ได้เห็นความลำบากในเวลามืดค่ำ พระอุปัชฌาย์ปาน ปุญฺญมณี เจ้าอาวาสวัดคลองเรียน จึงต้องการที่จะตั้งที่พักสงฆ์ในบริเวณที่วัดร้างเดิมเพราะมีเสาไม้แก่นเป็นหลักสีมาปรากฎอยู่ (หลวงทิพย์สงคราม ต่อมาเลื่อนเป็นพระเสน่หามนตรี) พระอุปัชฌาย์ปาน (หลวงพ่อปาน) ได้ชักชวนชาวบ้านสร้างศาลา จนมีพระภิกษุมาจำพรรษา ตั้งเป็นวัดเมื่อ พ.ศ. 2466 ได้รับพระราชทานวิสุงคามสีมาเมื่อ พ.ศ. 2475 ได้ทำการผูกพัทธสีมา เมื่อ พ.ศ. 2480 และได้เปลี่ยนชื่อจาก "วัดโคกเสม็ดชุน" เป็น "วัดโคกสมานคุณ"  ต่อมาเมื่อ พ.ศ. 2516 อุโบสถหลังเก่าได้ชำรุดต้องรื้อหลังคาออกหมดและได้สร้างและเปลี่ยนแปลงแบบหลังคาใหม่ตามแบบของกรมศิลปากร จนแล้วเสร็จเมื่อ พ.ศ. 2518
เมื่อ พ.ศ. 2520  พระบาทสมเด็จพระมหาภูมิพลอดุลยเดชมหาราช บรมนาถบพิตรได้เสด็จยกช่อฟ้าพระอุโบสถ และพระราชทานราชทรัพย์ส่วนพระองค์เพื่อบำรุงวัด ด้วยเหตุนี้วัดโคกสมานคุณจึงกลายเป็นพระอารามหลวง
หน่วยฐาน

หน่วยกำกับทั้ง 7 ในหน่วยฐานในระบบอนุพัทธ์เอสไอ : เมตร ในการวัด ความยาว, มวลสาร หรือน้ำหนัก คือ กิโลกรัม วินาที ในการวัด เวลา, ส่วน แอมแปร์ และ แคนเดลา ทั้งคู่สัมพันธ์กับหน่วยพลังงาน อันประกอบด้วย กระแสไฟฟ้า และ ความเข้มของการส่องสว่าง และ สุดท้ายคือ โมล สำหรับ ปริมาณมวลสาร.
หน่วยฐาน หรือเรียกอีกอย่างหนึ่งว่า "หน่วยพื้นฐาน"  คือ หน่วยวัดที่ใช้สำหรับวัดค่าปริมาณฐาน ปริมาณฐานเป็นหนึ่งในกลุ่มย่อยที่ได้รับเลือกตามอัตภาพของปริมาณทางกายภาพ ซึ่งจะไม่มีการระบุปริมาณในกลุ่มย่อยในแง่ของตัวแปรอื่น ๆ หน่วยฐาน (อังกฤษ:Base Units) ที่กำหนดขึ้นโดยองค์กรระหว่างชาติเพื่อการมาตรฐาน  (ตัวย่อ:ISO อังกฤษ:International Organization for Standardization) หน่วยฐานเป็นหน่วยหลักของระบบหน่วยระหว่างชาติ หรือ หน่วยอนุพัทธ์เอสไอ (SI:International System of Units หรือ Systeme - International d’ Unites)  ประกอบด้วยทั้งหมด 7 หน่วย ดังนี้
ปริมาตร หรือ ปริมาณ (Quantities) อันประกอบด้วย ความยาว (Length), มวลสาร (Mass), เวลา (Time), กระแสไฟฟ้า (Electric Current), อุณหภูมิทางเทอร์โมไดนามิกส์ (Thermodynamic Temperature), ความเข้มของการส่องสว่าง (Luminous Intensity), และ ปริมาณมวลสาร (Amount of Substance) ทั้งนี้หน่วยฐานจะมีความสัมพันธ์กับหน่วยอนุพัทธ์ (Derived Units) โดยจะมีหน่วยฐานหลายหน่วยมาเกี่ยวข้องกัน เช่น  หน่วยของความเร็วเป็น เมตร/วินาที  ซึ่งมีหน่วยกำกับหมวดเวลา ที่มีหน่วยกำกับเป็น วินาที และ หมวดความยาว ที่มีหน่วยกำกับเป็น เมตร   ประกอบขึ้นเป็นหน่วยอนุพัทธ์ ใน "หมวดของความเร็ว" เป็น "เมตรต่อวินาที" หรือ "เมตร/วินาที"  นอกจากนี้ยังมี หน่วยเสริม (Supplimentary Units)  แยกออกเป็นสาขาต่างๆ เช่น สาขาฟิสิกส์ ปรกอบด้วยหน่วยเสริม 2 หน่วยคือ เรเดียน (อังกฤษ:Radian สัญลักษณ์:rad) เป็นหน่วยวัดมุมในระนาบ และ สเตอเรเดียน (อังกฤษ:Steradian สัญลักษณ์:sr) เป็นหน่วยวัดมุมตัน เป็นต้น
ประวัติความเป็นมา

ระบบของหน่วยฐานเกิดขึ้นในปี พ.ศ. 2503 โดยการประชุมร่วมกันของนักวิทยาศาสตร์ จากหลากหลายประเทศ เพื่อตกลงให้มีระบบการวัดปริมาณต่างๆ ให้เป็นระบบมาตรฐานระหว่างชาติเพื่อใช้อย่างสากล ตัวอย่างในอดีต มาตราวัดความยาวที่ประเทศไทยใช้คือ วา โดย 1 วา มีค่าเท่ากับ 2 เมตร และ 1 ตารางวา มีค่าเท่ากับ 4 ตารางเมตร เทียบเท่ากับ พื้นที่ 1 ไร่ มี 400 ตารางวา เป็นต้น ตั้งแต่ปีการประชุมระบบเมตริกในปี พ.ศ. 2418 เป็นต้นมามีการปรับปรุงนิยามของเอสไอและเพิ่มจำนวนหน่วยฐานเอสไอหลายครั้ง หลังจากที่มีการเปลี่ยนนิยามหน่วยเมตรใหม่ในปี พ.ศ. 2503 หน่วยกิโลกรัม จึงเป็นหน่วยเดียวที่นิยามจากสิ่งที่มนุษย์สร้างขึ้น ทั้งๆ ที่หน่วยอื่นๆ จะนิยามจากคุณสมบัติทางธรรมชาติ แต่ว่าหน่วยโมล แอมแปร์ และ แคนเดลา ก็มีนิยามที่ขึ้นต่อหน่วยกิโลกรัมด้วย ทำให้นักมาตรวิทยาหลายคนพยายามหาวิธีการนิยามหน่วยกิโลกรัมใหม่จากค่าคงที่พื้นฐานในธรรมชาติ เช่น เดียวกับการที่หน่วยเมตรถูกนิยามโดยผูกติดกับความเร็วของแสง
ในปี พ.ศ. 2542 ในการประชุมซีจีเอ็มพี (CGMP) ครั้งที่ 21 ได้มีความพยายามที่จะค้นหาวิธีการในการนิยามหน่วยกิโลกรัมนี้ โดยแนะนำให้ผูกนิยามของกิโลกรัมติดกับค่าคงที่พื้นฐานทางธรรมชาติ ซึ่งน่าจะเป็นค่าคงที่ของพลังค์หรือค่าคงที่อาโวกราโดร
ในปี พ.ศ. 2548 การประชุมซีไอพีเอ็ม (CIPM) ครั้งที่ 94 ได้รับรองการเตรียมการนิยามหน่วยกิโลกรัม แอมแปร์และเคลวินใหม่ และบันทึกการนิยามโมลในรูปแบบของเลขอโวกราโดร
ในปี พ.ศ. 2550 การประชุมซีจีพีเอ็ม (CGPM) ครั้งที่ 23  ตัดสินว่าให้เลื่อนการเปลี่ยนแปลงดังกล่าวไปจนถึงการประชุมครั้งถัดไปในปี พ.ศ. 2554
ในปี พ.ศ. 2554 กระทรวงอุตสาหกรรม ได้ประกาศในราชกิจจานุเบกษาเพื่อนิยามหน่วยวัดใหม่ และ ปรับแก้ จนกระทั่งถึง ปี พ.ศ. 2557
หน่วยกำกับในหน่วยฐาน

หน่วยกำกับ หรือหน่วยหลัก หน่วยที่ใช้กำกับหน่วยฐานทั้ง 7 ประกอบด้วย
ความยาว  หน่วยกำกับชื่อ เมตร (meter) โดยมีคำย่อหรือสัญลักษณ์ของชื่อหน่วยกำกับของความยาว คือ "m"
มวลสาร   หน่วยกำกับชื่อ กิโลกรัม (kilogram) โดยมีคำย่อหรือสัญลักษณ์ของชื่อหน่วยกำกับของมวลสาร คือ "kg"
เวลา     หน่วยกำกับชื่อ วินาที (second) โดยมีคำย่อหรือสัญลักษณ์ของชื่อหน่วยกำกับของเวลา คือ "s"
กระแสไฟฟ้า  หน่วยกำกับชื่อ แอมแปร์ (ampere)  โดยมีคำย่อหรือสัญลักษณ์ของชื่อหน่วยกำกับของกระแสไฟฟ้า คือ "A"
อุณหภูมิทางเทอร์โมไดนามิกส์ หน่วยกำกับชื่อ เคลวิน (kelvin) โดยมีคำย่อหรือสัญลักษณ์ของชื่อหน่วยกำกับของอุณหภูมิทางเทอร์โมไดนามิกส์ คือ "K"
ความเข้มของการส่องสว่าง หน่วยกำกับชื่อ แคนเดลา (Candela) โดยมีคำย่อหรือสัญลักษณ์ของชื่อหน่วยกำกับของความเข้มของการส่องสว่าง คือ "cd"
ปริมาณมวลสาร หน่วยกำกับชื่อ โมล (mole) โดยมีคำย่อหรือสัญลักษณ์ของชื่อหน่วยกำกับของปริมาณมวลสาร คือ "mol"
คำอุปสรรค

เมื่อคำในหน่วยฐานมีน้อยหรือมีมากเกินไปจนยากที่จะระบุเป็นตัวเลขจำนวนมาก เราอาจเขียนคำนั้นให้อยู่ในรูปของตัวเลข คูณด้วย ตัวพหุคูณ คือ เลขสิบยกกำลังบวกหรือลบ ได้ เพื่อความสะดวกในการแสดงผล
ดูเพิ่ม

หน่วยวัด
ระบบหน่วยระหว่างชาติ
หน่วยอนุพัทธ์
หน่วยเสริม
หน่วยกำกับ
ระบบหน่วยวัดระหว่างประเทศ
หน่วยอนุพัทธ์เอสไอ
คำอุปสรรคในหน่วยฐานเอสไอ
แหล่งข้อมูลอื่น

https://kruaumpan.wordpress.com/%E0%B8%9F%E0%B8%B4%E0%B8%AA%E0%B8%B4%E0%B8%81%E0%B8%AA%E0%B9%8C-%E0%B8%A1-%E0%B8%9B%E0%B8%A5%E0%B8%B2%E0%B8%A2/%E0%B8%AB%E0%B8%99%E0%B9%88%E0%B8%A7%E0%B8%A2%E0%B9%80%E0%B8%AD%E0%B8%AA%E0%B9%84%E0%B8%AD/
ประกาศกระทรวงอุตสาหกรรม
ราชกิจจานุเบกษา ปี พ.ศ. 2554 http://www.ratchakitcha.soc.go.th/DATA/PDF/2554/E/113/23.PDF
ราชกิจจานุเบกษา ปี พ.ศ. 2555 http://www.ratchakitcha.soc.go.th/DATA/PDF/2555/E/043/5.PDF
ราชกิจจานุเบกษา ปี พ.ศ. 2557 http://www.ratchakitcha.soc.go.th/DATA/PDF/2557/E/126/2.PDF
http://training.nimt.or.th/wp-content/uploads/2016/04/sys-book-40-401.pdf
http://www.bipm.org/en/CGPM/db/14/3/ International Bureau of Weights and Measures
http://www.npl.co.uk/reference/measurement-units/si-base-units/the-mole National Physical Laboratory
http://physics.nist.gov/cuu/Units/current.html NIST -SI
ความสัมพันธ์ของหน่วยวัดในระบบอนุพัทธ์ใหม่:การพึ่งพาคำจำกัดความของหน่วยฐานในค่าคงที่ทางกายภาพ ด้วยค่าตัวเลขคงที่และหน่วยฐานอื่น ๆ ที่ได้มาจากชุดค่าคงที่เดียวกัน
พรีม่าดอล

| --- | --- |
พรีม่าดอล
プリマドール (Purima Dōru)
ชื่อภาษาอังกฤษ: Prima Doll
สร้างโดย: คีย์ วิชวลอาตส์
นวนิยายเป็นตอน ๆ
พรีม่าดอลเอ็นคอร์
เขียนโดย: โทยะ โอกาโนะ
วาดภาพโดย: มาโรยากะ
สำนักพิมพ์: วิชวลอาตส์
วางจำหน่ายตั้งแต่: 26 ตุลาคม พ.ศ. 2563 – ปัจจุบัน
นวนิยายเป็นตอน ๆ
พรีม่าดอลอินเทอร์ลูด
เขียนโดย: ไค
วาดภาพโดย: มาโรยามะ
สำนักพิมพ์: ASCII Media Works
นิตยสาร: Dengeki G's Magazine
กลุ่มเป้าหมาย: เซเน็ง
วางจำหน่ายตั้งแต่: 30 ตุลาคม พ.ศ. 2563 – ปัจจุบัน
อนิเมะโทรทัศน์
กำกับโดย: เท็นโช
เขียนบทโดย: ไค โทยะ โอกาโนะ
สตูดิโอ: ไบบูรีแอนิเมชันสตูดิโอส์
เครือข่าย: Tokyo MX, MBS, BS Asahi, AT-X
เครือข่ายภาษาอังกฤษ: อนิพลัสเอเชีย
ฉาย:  9 กรกฎาคม พ.ศ. 2565  –  24 กันยายน พ.ศ. 2565
ตอน: 12
พรีม่าดอล (ญี่ปุ่น: プリマドール; โรมาจิ: Purima Dōru) เป็นโครงการสื่อผสมญี่ปุ่น สร้างโดยบริษัทคีย์และวิชวลอาตส์ในเดือนตุลาคม พ.ศ. 2563 ประกอบด้วยฟิกเกอร์ของเล่นโดยโคโตบูกิยะ ซีรีส์เรื่องสั้นและนิยายออนไลน์ ซีรีส์อนิเมะโทรทัศน์สร้างโดย ไบบูรีแอนิเมชันสตูดิโอส์ ออกอากาศตั้งแต่เดือนกรกฎาคมถึงกันยายน พ.ศ. 2565
แหล่งข้อมูลอื่น

เว็บไซต์ทางการ (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
พรีม่าดอล (อนิเมะ) ที่เครือข่ายข่าวอนิเมะ
ตฤณ เศรษฐโชค

| ตฤณ เศรษฐโชค |
| --- | --- |
เกิด: 23 กันยายน พ.ศ. 2510 (57 ปี) โชคชัย ตันประเสริฐ จังหวัดพระนคร ประเทศไทย
ส่วนสูง: 185 เซนติเมตร
คู่สมรส: กานต์พิชชา กองแก้ว (เลิกรา)
บุตร: 3 คน
อาชีพ: นักแสดง ผู้กำกับละคร ผู้จัดละคร
ปีที่แสดง: พ.ศ. 2529 - ปัจจุบัน
สังกัด: ช่อง7   - ปัจจุบัน
ฐานข้อมูล
IMDb
ThaiFilmDb
ตฤณ เศรษฐโชค มีชื่อจริงว่า โชคชัย ตันประเสริฐ ชื่อเล่น โชค เป็นนักแสดงชาวไทย เป็นลูกชายคนเดียวของครอบครัว เข้าเรียนระดับชั้นอนุบาลที่โรงเรียนบ้านเด็ก จากนั้นศึกษาที่โรงเรียนกรุงเทพคริสเตียนวิทยาลัย เข้าศึกษาต่อระดับอุดมศึกษาที่ที่มหาวิทยาลัยกรุงเทพ ก่อนจะเปลี่ยนมาเรียนคณะมนุษย์ศาสตร์ มหาวิทยาลัยหอการค้าไทย
เริ่มเข้าสู่วงการบันเทิงจากการถ่ายแบบในนิตยสาร เรา โดยเริ่มต้นอาชีพนายแบบตั้งแต่ชั้น ม. 5 จากนั้นก้าวสู่วงการแสดง จากภาพยนตร์เรื่อง เธอกับเขาและรักของเรา ที่ได้ร่วมแสดงกับอรพรรณ พานทอง และ อรุณ ภาวิไล หลังจากนั้นได้เล่นหนังฟอร์มใหญ่ของฉลอง ภักดีวิจิตรเรื่อง เพชรเสี้ยนทอง  ซึ่งแสดงนำร่วมกับ พิม วัฒนพานิช, ฉัตรชัย เปล่งพานิช, สรพงศ์ ชาตรี, อลิศ คริสตันและ สุรศักดิ์ วงศ์ไทย
หลังจากนั้นได้เซ็นสัญญาเป็นนักแสดงกับทางช่อง 3 มีผลงานละครอย่างเช่น วัยอลวน และมีผลงานตามมาอย่าง แก้วตาพี่, นกน้อยในไร่ส้ม, แรงหึง, รอยมาร และ สี่แผ่นดิน และผลงานภาพยนตร์ตามมาอีก เขาโด่งดังจากการเป็นพระเอกในภาพยนตร์โฆษณา มัมโรลออน มีนางแบบคือ จิ๋ม สุขุมาภรณ์ สุทธิศรีศิลป์
ปัจจุบันตฤณ เศรษฐโชคยังคงทำงานในวงการบันเทิงไทย มีผลงานทั้งภาพยนตร์และละคร เช่นภาพยนตร์เรื่อง คนเล่นของ และละครโทรทัศน์เช่น ไฟโชนแสง, แจ๋วใจร้ายกับคุณชายเทวดา รวมทั้งเป็นผู้จัดละครในฐานะค่ายนวประทานพร โดยเริ่มจากละครเรื่องแรก คือ ยมบาลเจ้าขา ทางช่อง 7
ผลงานการแสดง > ภาพยนตร์

เธอกับเขา และรักของเรา (2530) รับบท เปา
เพชรเสี้ยนทอง (2530) รับบท เชษฐนันท์
ถ้าจะจีบก็ได้เลย (2531)
พ่อกำลังสาม (2531)
ทองประกายแสด (2531) รับบท วีระชัย
2482 นักโทษประหาร (2531) รับบท ร.ท.เผ่าพงศ์ เทพหัสดิน ณ อยุธยา
เขาชื่อกานต์ (2531) รับบท โตมร
จากวันที่เหลืออยู่ (2532)
ส.อ.ว.ห้อง 2 รุ่น 44 (2533) รับบท พงศธร
เท่ ส้ม อ๋อง (2535) รับบท อ๋อง
ผู้หญิง 5 บาป (2545)
คนเล่นของ (2547) รับบท ประธาน
ผู้หญิง 5 บาป 2 (2553)
ผลงานการแสดง > ซิตคอม

2547 เป็นต่อ รับบทเป็น คุณมานพ (รับเชิญ)
2547 บางรักชอย 9
2558 - ปัจจุบัน เป็นต่อ New Season รับบทเป็น คุณมานพ คู่กับ ผอูน จันทรศิริ (รับเชิญ)
ผู้จัดละคร

ผลงานละครโทรทัศน์ทั้งหมดในฐานะผู้จัดละครบริษัท นวประทานพร จำกัด
| ละครโทรทัศน์ |
| --- | --- | --- | --- | --- |

| ปี พ.ศ. | เรื่อง | นักแสดงนำ | ออกอากาศ | หมายเหตุ |
| 2556 | ยมบาลเจ้าขา | เขตต์ ฐานทัพ   เซฟฟานี่ อาวะนิค   รังสิโรจน์ พันธุ์เพ็ง   อุษณีย์ วัฒฐานะ   วรภร เลิศเกียรติไพบูลย์   สัจจากาจ จิตรพึงธรรม   รวิช ไรวินท์ | ช่อง 7 |  |
| 2559 | สะใภ้ไร้เงา | เขตต์ ฐานทัพ   ณัฐชา นวลแจ่ม   กรเศก โคนินทร์   ปทิตตา อัธยาตมวิทยา   เจจินตัย อันติมานนท์    กัญญกร พินิจ   ปุญญพัฒน์ ถนอมกุล | ช่อง 7 |  |
| 2559 | ยมบาลเจ้าขา ปี 2 | อนุวัฒน์ ชูเชิดรัตนา   กรรณาภรณ์ พวงทอง    รังสิโรจน์ พันธุ์เพ็ง   ธนากร ศรีบรรจง   อาทิตยา ทองวิชิต   สัจจากาจ จิตรพึงธรรม   รวิช ไรวินท์ | ช่อง 7 |  |
| 2560 | ลูกหลง | ชยพล บุนนาค   ฉัตรดาว สิทธิผล   พสธร ทรงถาวรทวี   พลอยไพลิน ตั้งประภาพร   นพพล พิทักษ์โล่พานิช   ฐิตินันท์ สุวรรณถาวร | ช่อง 7 |  |
| 2563 | เด็กเสเพล | เขตต์ ฐานทัพ   วรพล จินตโกศล   ธัญญวีร์ ชุณหสวัสดิกุล   ชวินทร์วุฒิ ก้องธรนินทร์   อังคณา วรรัตนาชัย  ฌาน์รัชต์ มณฑากูล   จักรภัทร อังศุธนมาลี   นิชานันท์ ฝั้นแก้ว   ฐปนัท สัตยานุรักษ์ | ช่อง 7 |  |
ถวิล จันทร์ประสงค์

| ถวิล จันทร์ประสงค์ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 29 กันยายน พ.ศ. 2535 – 13 ตุลาคม พ.ศ. 2537
นายกรัฐมนตรี: ชวน หลีกภัย
สมาชิกวุฒิสภา
ดำรงตำแหน่ง 4 มีนาคม พ.ศ. 2543 – 27 กรกฎาคม พ.ศ. 2549
 
ข้อมูลส่วนบุคคล
เกิด: 13 กุมภาพันธ์ พ.ศ. 2475
เสียชีวิต: 18 มีนาคม พ.ศ. 2555 (80 ปี) โรงพยาบาลบำรุงราษฎร์ กรุงเทพมหานคร
คู่สมรส: พิมพา จันทร์ประสงค์ (ถึงแก่อนิจกรรม)

ถวิล จันทร์ประสงค์ (13 กุมภาพันธ์ พ.ศ. 2475 – 18 มีนาคม พ.ศ. 2555) อดีตสมาชิกสภาผู้แทนราษฎรจังหวัดนนทบุรี 6 สมัย และอดีตรัฐมนตรีช่วยการกระทรวงเกษตรและสหกรณ์
ประวัติ

ถวิล จันทร์ประสงค์ เกิดเมื่อวันที่ 13 กุมภาพันธ์ พ.ศ. 2475 จบการศึกษาทางด้านเกษตรศาสตร์และนิติศาสตร์จากโรงเรียนฝึกหัดครูสกลนคร  เป็นสมาชิกสภาผู้แทนราษฎร (ส.ส.) 6 สมัย ของจังหวัดนนทบุรี คือ ในปี พ.ศ. 2522, พ.ศ. 2526, พ.ศ. 2531, พ.ศ. 2535/1, พ.ศ. 2535/2 และพ.ศ. 2538 โดยในระยะสุดท้ายนี้ได้ดำรงตำแหน่งรัฐมนตรีช่วยว่าการกระทรวงเกษตรและสหกรณ์ในรัฐบาลชุดที่มีชวน หลีกภัย เป็นนายกรัฐมนตรี
นอกจากนี้แล้ว ยังเป็นสมาชิกวุฒิสภา (ส.ว.) ประจำจังหวัดนนทบุรี ระหว่างปี พ.ศ. 2543-พ.ศ. 2549
ชีวิตส่วนตัว ถวิลสมรสกับนางพิมพา จันทร์ประสงค์ มีบุตร-ธิดาทั้งหมด 6 คน ในระยะหลังถวิลได้วางมือทางการเมือง โดยหันไปทำธุรกิจอสังหาริมทรัพย์ที่จังหวัดภูเก็ต และถูกศาลล้มละลายกลางพิพากษาให้พิทักษ์ทรัพย์ในปี พ.ศ. 2553
ถวิลถึงแก่อนิจกรรมเมื่อวันที่ 18 มีนาคม พ.ศ. 2555 ในเวลา 21.30 น. ที่โรงพยาบาลบำรุงราษฎร์ ด้วยโรคเบาหวานและความดัน สิริอายุ 80 ปี
ประวัติ > สมาชิกวุฒิสภา

การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดนนทบุรี
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
รสนา โตสิตระกูล

นักการเมืองชาวไทย
| รสนา โตสิตระกูล ม> ป.ช., ม.ว.ม., จ.ภ. |
| --- | --- |
รสนา โตสิตระกูลใน พ.ศ. 2553
เกิด: 27 กรกฎาคม พ.ศ. 2496 (71 ปี) จังหวัดพระนคร ประเทศไทย
การศึกษา: คณะวารสารศาสตร์และสื่อสารมวลชน มหาวิทยาลัยธรรมศาสตร์
อาชีพ: องค์การนอกภาครัฐ นักการเมือง
ปีปฏิบัติงาน: พ.ศ. 2549–ปัจจุบัน
คู่สมรส: สันติสุข โสภณสิริ (ไม่จดทะเบียน)
รสนา โตสิตระกูล (เกิด 27 กันยายน พ.ศ. 2496) เป็นนักการเมืองและนักรณรงค์ด้านสุขภาพและสิทธิผู้บริโภค มีบทบาทสำคัญในการเปิดโปงขบวนการทุจริต กรณีการจัดซื้อยาและเวชภัณฑ์ในกระทรวงสาธารณสุข เมื่อ พ.ศ. 2541 ยับยั้งการแปรรูปรัฐวิสาหกิจ การไฟฟ้าฝ่ายผลิตแห่งประเทศไทย เมื่อ พ.ศ. 2548
ใน พ.ศ. 2549 น.ส.รสนา ได้รับเลือกตั้งเป็นสมาชิกวุฒิสภา กรุงเทพมหานคร โดยได้รับคะแนนเป็นอันดับ 4 (แต่ไม่ได้ปฏิบัติหน้าที่ เพราะเกิดรัฐประหาร 19 กันยา เสียก่อน) จากนั้นใน พ.ศ. 2551 เธอได้ลงรับสมัครรับเลือกตั้งเป็นสมาชิกวุฒิสภา กรุงเทพมหานคร หมายเลข 5 โดยได้รับคะแนนเป็นอันดับที่ 1 ซึ่งมีคะแนนนำอันดับที่ 2 นายนิติพงษ์ ห่อนาค นักแต่งเพลงชื่อดังอย่างขาดลอย (น.ส.รสนา โตสิตระกูล ได้คะแนนทั้งหมด 743,397 คะแนน ส่วนนายนิติพงษ์ ห่อนาค ได้คะแนนประมาณ 200,000 คะแนน) ได้รับรองจาก กกต. แล้ว
ในปี พ.ศ. 2565 น.ส.รสนา ได้ลงสมัครรับเลือกตั้งในการเลือกตั้งผู้ว่าราชการกรุงเทพมหานคร ในนามผู้สมัครอิสระ แต่ไม่ได้รับเลือกตั้ง
การศึกษา

น.ส.รสนาจบชั้นมัธยมศึกษาจากโรงเรียนสตรีมหาพฤฒาราม และจบปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ เมื่อ พ.ศ. 2517 เธอได้สมรสและมีบุตรแล้วกับนายสันติสุข โสภณสิริ แต่มิได้จดทะเบียนสมรสจึงยังใช้คำนำหน้านามว่า "นางสาว" อยู่
การทำงาน

บทบาทการทำงานที่ผ่านมา ส่วนใหญ่จะเกี่ยวกับเรื่องสิทธิผู้โภคและการมีส่วนร่วมของผู้บริโภค หรือเป็นกรรมการในฐานะตัวแทนผู้บริโภค
อดีตกรรมการอิสระ บริษัท อสมท จำกัด (มหาชน)
อดีตกรรมการผู้ทรงคุณวุฒิ สภาการหนังสือพิมพ์แห่งชาติ
กรรมการ มูลนิธิสุขภาพไทย
กรรมการ มูลนิธิโกมลคีมทอง
แกนนำเครือข่าย 30 องค์กรพัฒนาเอกชนเพื่อผู้บริโภค
กรรมการเตรียมการจัดตั้งสภาพัฒนาการเมือง และยกร่างแผนแม่บทพัฒนาการเมือง สำนักเลขาธิการนายกรัฐมนตรี
กรรมาธิการวิสามัญศึกษาและติดตามกระบวนการและมาตรการป้องกันและปราบปรามการทุจริตและประพฤติมิชอบ สภานิติบัญญัติ
ประธาน สหพันธ์องค์กรผู้บริโภค (2 สมัย)
อดีตสมาชิกวุฒิสภา กรุงเทพมหานคร ปี 2551 จากการเลือกตั้งสมาชิกวุฒิสภาไทยเป็นการทั่วไป พ.ศ. 2551
ผลงานที่เป็นข่าว

เข้าร่วมโครงการพัฒนาชนบทเมื่อเป็นนักศึกษาชั้นปีที่ 1 ที่ธรรมศาสตร์ ซึ่งถือเป็นจุดเริ่มต้นแห่งปณิธานในการอุทิศตนเพื่อชาติ [ต้องการอ้างอิง]
ตรวจสอบทุจริตยา หนึ่งในแกนนำในการเคลื่อนไหวล่ารายชื่อ 50,000 รายชื่อ เพื่อยื่นตรวจสอบการทุจริตยาของกระทรวงสาธารณสุข จนเป็นเหตุให้รัฐมนตรีว่าการกระทรวงสาธารณสุขในขณะนั้น นายรักเกียรติ สุขธนะ ถูกศาลตัดสินจำคุกเป็นเวลา 15 ปี และถูกยึดทรัพย์เป็นจำนวน 233.8 ล้านบาท (รวมเวลาการเคลื่อนไหวทั้งสิ้นกว่า 6 ปี)
ยับยั้งการแปรรูปการไฟฟ้าฝ่ายผลิตแห่งประเทศไทย (กฟผ.) ยื่นเรื่องต่อศาลปกครองในการยับยั้งการแปรรูปของ กฟผ. อันนำมาสู่คำสั่งเพิกถอนพระราชกฤษฎีกาแปรรูป กฟผ. ทั้ง 2 ฉบับ [ต้องการอ้างอิง]
เป็นหนึ่งในแกนนำฟ้องร้องคดีของบริษัทปิโตรเลียมแห่งประเทศไทย หรือ ปตท. จนส่งผลให้ตลาดหลักทรัพย์แห่งประเทศไทยได้รับความเสียหายเป็นมูลค่าหลายพันล้านบาท[ต้องการอ้างอิง]
จากเหตุการณ์ที่พันธมิตรเพื่อประชาธิปไตย (พธม.) ได้ดำเนินการการเรียกร้องต่อรัฐบาลทักษิณ ชินวัตร ให้ลาออกตั้งแต่ปี 2548 รสนาได้ให้การสนับสนุนกลุ่มดังกล่าว ตั้งแต่ปี 2548 ในปี 2551 ได้อยู่ระหว่างการดำรงตำแหน่งสมาชิกวุฒิสภา จึงได้มีวิธีการเรียกร้องสิทธิให้กับประชาชนในนาม กลุ่ม 40 สว.
ผลงานทางการเมืองและสังคม

พ.ศ. 2547  จับนักการเมืองติดคุก - ยึดทรัพย์ ในคดีทุจริต    เป็นคดีแรกของประวัติศาสตร์
พ.ศ. 2549  ชนะคดี แปรรูป กฟผ.หยุดยั้งค่าไฟแพงเพื่อตลาดหุ้น
พ.ศ. 2550  ฟ้องคดีจนศาลสั่ง ปตท. คืนท่อก๊าซสกัดการผูกขาดก๊าซธรรมชาติ
พ.ศ. 2551  ได้รับเลือกตั้งเป็น สว.กทม. ด้วยคะแนนสูงที่สุดในประเทศไทย ด้วยคะแนน 743,397  คะแนน
พ.ศ. 2551  ผลักดันการตั้งกรรมาธิการสามัญตรวจสอบทุจริตของ สว. สำเร็จ เป็นครั้งแรก
พ.ศ. 2552 - ปัจจุบัน  เป็นผู้นำการขับเคลื่อนเพื่อความเป็นธรรมด้าน “พลังงาน ”
พ.ศ. 2558  ร่วมคว่ำมติสภาปฏิรูปแห่งชาติด้านการเปิดสัมปทานปิโตรเลียมที่ไม่โปร่งใส
พ.ศ. 2562  จัดตั้งและระดมทุน “กองทุนแสงอาทิตย์” เพื่อติดตั้งโซลาร์เซลล์ (Solar PV rooftop)  ให้โรงพยาบาลทุกจังหวัด ทั่วไทย
พ.ศ. 2562  ร่วมต่อสู้จน “ ยกเลิกสิทธิบัตรกัญชาต่างชาติ” สำเร็จ
ผลงานเขียนและแปล

ปฏิวัติยุคสมัยด้วยฟางเส้นเดียว แปลจาก The One Straw Revolution ของ มาซาโนบุ ฟูกูโอกะ
ภูมิปัญญาท้องถิ่นกับการจัดการความรู้ เขียนร่วมกับ เอกวิทย์ ณ ถลาง, นิธิ เอียวศรีวงศ์, วิจารณ์ พานิช และหม่อมราชวงศ์นงคราญ ชมพูนุช
จุดเปลี่ยนแห่งศตวรรษ โดย ฟริตจ๊อป คราปร้า (แปลร่วม)
คำตอบอยู่ที่หมู่บ้าน โดย มหาตมะ คานธี (บรรณาธิการ)
เดิน : วิถีแห่งสติ โดย ติช นัท ฮันห์
คือเมฆสีขาวทางก้าวเก่าแก่ 1-3 โดย ติช นัท ฮันห์ (แปลร่วม)
สัมผัสแห่งรักเพื่อสุขภาพลูกน้อย (คู่มือและดีวีดีเกี่ยวกับการนวดสัมผัสทารก)
วีรชนต้านคอร์รัปชั่น
มุมมองศาสนา

รสนากล่าวว่าเธอไม่มีความเอนเอียงทางการเมือง แต่เธอสนับสนุนสิ่งที่เรียกว่า การสนับสนุนคตินิยมสิทธิสตรีของชาวพุทธ
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

เว็บไซต์ของ รสนา โตสิตระกูล เก็บถาวร 2008-03-02 ที่ เวย์แบ็กแมชชีน
Hi5 ส่วนตัวของ รสนา โตสิตระกูล เก็บถาวร 2008-03-08 ที่ เวย์แบ็กแมชชีน
YouTube ของ รสนา โตสิตระกูล
ประวัติ รสนา โตสิตระกูล เก็บถาวร 2006-02-14 ที่ เวย์แบ็กแมชชีน ที่มูลนิธิสุขภาพไทย
คำสัมภาษณ์ ในนิตยสารสารคดี กุมภาพันธ์ 2549 เก็บถาวร 2007-03-11 ที่ เวย์แบ็กแมชชีน
'รสนา โตสิตระกูล' มอบชีวิตและหัวใจให้แผ่นดิน มีนาคม 2549 เก็บถาวร 2006-04-09 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ 
อื่น ๆ:  IdRef